Document ID: 31998D0648

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Νοεμβρίου 1998 για τροποποίηση της απόφασης 97/217/ΕΚ για τον καθορισμό ομάδων τρίτων χωρών οι οποίες δύνανται να χρησιμοποιούν την κτηνιατρική πιστοποίηση για εισαγωγές κρέατος αγρίων θηραμάτων, κρέατος εκτρεφομένων θηραμάτων και κρέατος κουνελιών από τρίτες χώρες [κοινοποιηθείσα υπό τον αριθμό Ε(1998) 3332] (Κείμενο που παρουσιάζει ενδιαφέρον για τον ΕΟΧ) (98/648/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση αγρίων θηραμάτων και την εμπορία του κρέατός τους (1), όπως τροποποιήθηκε τελευταία από την οδηγία 97/79/ΕΚ (2) του Συμβουλίου, και ιδίως το άρθρο 16 παράγραφος 3,
Εκτιμώντας:
ότι στην απόφαση 97/217/ΕΚ της Επιτροπής (3) ορίζονται ομάδες τρίτων χωρών, ή τμήματά τους, οι οποίες δύνανται να χρησιμοποιούν την κτηνιατρική πιστοποίηση για εισαγωγές κρέατος αγρίων θηραμάτων, κρέατος εκτρεφομένων θηραμάτων και κρέατος κουνελιών από τρίτες χώρες 7
ότι οι ζωοϋγειονομικοί όροι και η κτηνιατρική πιστοποίηση που ισχύουν όσον αφρά τις εισαγωγές οικοσίτων ζώων του βοείου και του χοιρείου είδους από ορισμένες ευρωπαϊκές χώρες, έχουν θεσπισθεί με την απόφαση 98/372/ΕΚ της Επιτροπής (4), όπως τροποποιήθηκε τελευταία από την απόφαση 98/505/ΕΚ της Επιτροπής (5) 7
ότι, λόγω του ότι εξακολουθεί να εμφανίζεται η κλασική πανώλη των χοίρων στον πληθυσμό των αγρίων χοίρων, έχουν θεσπισθεί ορισμένοι περιορισμοί όσον αφορά τις εισαγωγές ζωντανών χοίρων από ορισμένα τμήματα της Δημοκρατίας της Τσεχίας 7
ότι για αυτά τα ίδια τμήματα του εδάφους της Δημοκρατίας της Τσεχίας θα πρέπει να ισχύουν οι όροι που διέπουν τις εισαγωγές κρέατος αγρίων χοίρων από την Δημοκρατία της Τσεχίας 7
ότι η Ευρωπαϊκή Κοινότητα έχει επιβάλει υγειονομικούς περιορισμούς σε ορισμένες περιοχές της Κροατίας, λόγω ορισμένων προβλημάτων τα οποία αφορούν τους κτηνιατρικούς ελέγχους σε αυτές τις περιοχές 7 ότι, μετά από μια πρόσφατη κοινοτική κτηνιατρική αποστολή, φαίνεται ότι οι κτηνιατρικές υπηρεσίες της Κροατίας ελέγχουν κατά τρόπον ικανοποιητικό την εν λόγω χώρα στο σύνολό της 7
ότι, κατά συνέπεια, είναι σκόπιμο να επιτραπούν οι εισαγωγές κρέατος θηραμάτων από όλα τα τμήματα της Κροατίας 7
ότι ο έλεγχος των ζωονόσων σε ορισμένες περιοχές της Ζιμπάμπουε είναι ικανοποιητικός 7 ότι, κατά συνέπεια, είναι σκόπιμο να επιτραπούν οι εισαγωγές κρέατος διχήλων και αγρίων μονοχήλων θηραμάτων από αυτές τις περιοχές της Ζιμπάμπουε 7
ότι, κατά συνέπεια, είναι απαραίτητη η τροποποίηση της απόφασης 97/217/ΕΚ της Επιτροπής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/217/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 5 Νοεμβρίου 1998.

Labels: 3
17
5